তাজমহল
তাজমহলকে (কখনও শুধু "তাজ" নামে ডাকা হয়) মুঘল স্থাপত্যশৈলীর একটি আকর্ষণীয় নিদর্শন হিসেবে মনে করা হয়, যার নির্মাণশৈলীতে পারস্য, তুরস্ক, ভারতীয় এবং ইসলামী স্থাপত্যশিল্পের সম্মিলন ঘটানো হয়েছে। যদিও সাদা মার্বেলের গোম্বুজাকৃতি রাজকীয় সমাধীটিই বেশি সমাদৃত, তাজমহল আসলে সামগ্রিকভাবে একটি জটিল অখণ্ড স্থাপত্য। এটি ১৯৮৩ সালে ইউনেস্কো বিশ্বঐতিহ্যবাহী স্থান হিসেবে তালিকাভুক্ত করা হয়। বিশ্বের সপ্তম আশ্চর্যের অন্যতম তাজমহল। তখন একে বলা হয়েছিল 'universally admired masterpiece of the world's heritage।'
ইসলামী কাঁচ
ইসলামী দুনিয়া এই যুগে নানাবিধ সমস্যায় পড়লেও এই যুগটিকেই বলা হয় ইসলামী কাঁচ তৈরীর "স্বর্ণযুগ"। পারস্য এবং মেসোপটেমিয়া (যা কিছু সময়ের জন্য সিরিয়ার অংশ ছিল) সেলজুক তুরস্কের নিয়ন্ত্রণে এবং পরবর্তীতে মঙ্গোলীয়দের নিয়ন্ত্রণে চলে আসে। একইসাথে ক্রুসেডের কারণে এই সময় মধ্যপ্রাচ্যে ইউরোপীয়দের হস্তক্ষেপ দেখা যায়। কাঁচেঁর উৎপাদন খুব সম্ভবত পারস্য এবং মেসোপটেমিয়াতে বন্ধ হয়ে যায় এবং কেন তা হয় তার কারণ সম্পর্কে খুব কমই জানা গিয়েছে। যাইহোক, এই সময়ের প্রথমার্ধে মধ্য-এশিয়া; উদাহরণস্বরুপ কুভাতে (যা বর্তমানে আধুনিক উজবেকিস্তান) কাঁচ তৈরীর প্রমাণ পাওয়া গিয়েছে। সম্ভবত এই ঐতিহ্যের সমাপ্তি ঘটে মঙ্গোলীয়দের ১৩ শতকের মধ্যভাগে আক্রমণের পর।